E plan per aquerò, deguna causa s'aurie de trincar ne deishar d'anar, exceptat que siguesse fòrça detestabla, senon que s'aurie d'amuishar a toti, sustot se non siguesse de damnatge e se'n podesse trèir d'era bèth frut; pr'amor que se non siguesse atau, pòques persones escriuirien entà se madeishes, donques que non se hè sense trabalh, e vòlen, pr'amor que hèn eth trabalh, èster recompensades, non damb sòs, senon damb qué veiguen e liegen es sues òbres, e se i a un perqué, les ac vanten, e plan per açò ditz Tulius: "Era fama elève as artistes".